Kajaanin Hokki

O Kajaanin Hokki ou simplemente Hokki é un equipo de hóckey sobre xeo da localidade de Kajaani (Finlandia). Dende a tempada 2002-03 compite na segunda categoría do hóckey sobre xeo finés, a liga Mestis, competición que gañou nunha ocasión (2007) e conseguiu unha medalla de prata (2008), e a de bronce noutra ocasión (2009). Foi fundado en 1968 e xoga os seus partidos como local no Kajaanin jäähalli, un pavillón con capacidade para 2.372 espectadores.

 Historia 
O club foi fundado en 1968 e na tempada 2001-02 conseguiu o ascenso da Suomi-sarja á Mestis tras derrotar na cualificación ao Diskos de Jyväskylä, conseguindo ese mesmo ano o seu primeiro título, o do campión da Suomi-sarja. Na tempada 2006-07 conseguiu o seu segundo título da Mestis, conseguindo a medalla de prata da competición ao ano seguinte, e o bronce no 2009.
miniatura|esquerda|O Terrafame Stadion de Sotkamo foi o escenario do Talviklassikko da tempada 2024-25, no que o Hokki bateu o seu mellor rexistro de asistencia ata a data.
Na tempada 2024-25 o Hokki superou o seu mellor rexistro de asistencia a un partido. O fito produciuse o 15 de febreiro de 2025, cando se enfrontou no Talviklassikko (en galego "Clásico de Inverno") ao IPK no Terrafame Stadion de Sotkamo. O partido finalizou coa vitoria do equipo local por 4-3 ante 2 036 persoas.

Esa mesma tempada finalizou a liga regular da Mestis na última posición e posteriormente perdeu na primeira rolda das eliminatorias de cualificación da Mestis fronte o KeuPa. O 24 de marzo de 2025 o Hokki declarouse en creba debido á complicada situación económica da empresa, polo que o equipo non participou na serie de cualificación contra o campión da Suomi-sarja, Nokian Pyry. A xunta da Federación Finlandesa de Hóckey sobre Xeo decidirá sobre a posibilidade de que o Nokian Pyry, que se clasificara para as eliminatorias de cualificación, solicite un posto na Mestis para a tempada 2025-26.

 Pavillón 

miniatura|250px|Exterior do Kajaanin jäähalli.
O Hokki xoga os seus partidos como local no Kajaanin jäähalli, un recinto situado en Vimpelinlaakso e con capacidade para 2 372 persoas nas bancadas, das cales 781 son asentos e 1 591 son de pé. A construción do Kajaanin jäähalli finalizou en 1989, cando o Hokki xogaba na II-divisioona. En 2008 o pavillón foi remodelado, e en 2011 renovouse a pista. O récord de asistencia ao Kajaanin jäähalli data do ano 2007, cando o 1 de marzo 1 577 persoas asistiron ao partido que o equipo local disputou fronte o Sport nas semifinais da Mestis.

 Xogadores 
 Xogadores destacados 
  Nico Aaltonen
  Charles Bertrand
  Atte Engren
  Antti Erkinjuntti
  Patrik Forsbacka
  Antti Halonen
  Kimmo Happo
  Jarkko Hattunen
  Jonne Hattunen
  Eetu Heikkinen
  Jarkko Heikkinen
  Svatopluk Hermann
  Sasu Hovi
  Pasi Häkkinen
  Aatu Hämäläinen   Sergei Ivanov
  Janne Jokila
  Jyri Junnila
  Sami Kaartinen
  Aki Kangasmäki
  Antti Kangasniemi 
  Veikko Karppinen
  Joonas Kemppainen
  Juho Keränen
  Juha-Pekka Ketola
  Marko Kilpeläinen
  Petri Koivisto
  Eerikki Koivu
  Vladimír Kolek
  Risto Korhonen   Vjatšeslav Kulpin
  Juri Kuznetsov
  Jere Laaksonen
  Lauri Lahesalu
  Tommi Leinonen
  Jarno Levonen  
  Tuomas Lohtander
  Tomi Mustonen
  Joni Myllykoski
  Tuomas Nikoskelainen
  Atte Ohtamaa
  Tommi Paakkolanvaara
  Mikko Palomäki
  Jean-Philippe Paré 
  Janne Pesonen   Antti Reivonen
  Pekka Rinne
  Mikko Rämö
  Teemu Seppänen
  Žiga Svete 
  Antti Tenhunen
  Pekka Tuokkola
  Jani Tuppurainen
  Iikka Törnvall
  Jesse Virtanen
  Juha Virtanen
  Teppo Virta
  Marko Virtala
  Teemu Virtala
  Antti Ylönen

 Números retirados 
Hokki ten retirado os seguintes números ao longo da súa historia:

 Números retirados de Hokki Número Nome 20  Marko Kilpeläinen 95   Jarkko Heikkinen

 Palmarés 
 Trofeos colectivos 
Mestis
 A Mestis-pokaali (Copa Mestis) é entregada anualmente ao equipo vencedor dos play-offs e, polo tanto, campión da Mestis. É o trofeo principal da competición. O equipo gañou o trofeo unha vez: 2006-07
 2 medalla de prata como segundo clasificado dos play-offs: 2007-08, 2015-16
 2 medalla de bronce como terceiro clasificado dos play-offs: 2008-09, 2014-15

Suomi-sarja
 Campión: 2001-02, 2018-19

 Notas 

 Véxase tamén 
 Ligazóns externas 
 Sitio web oficial 

Hokki